નવી દિલ્હીઃ પેટ્રોલના ભાવમાં આજે ફરીએકવાર ઘટાડો થયો છે. ઓઈલ માર્કેટિંગ કંપની ઈંડિયન ઓઈલની વેબસાઈટ અનુસાર આજે પેટ્રોલની કીંમતમાં 8 પૈસા પ્રતિ લીટર જેટલો ઘટાડો થયો છે. જો કે ડીઝલની કીંમતોમાં કોઈ બદલાવ થયો નથી. સતત ત્રીજા દિવસે ડીઝલની કીંમતમાં કોઈ ફેરફાર થયો નથી. જો કે રવિવારના રોજ ડીઝલના ભાવમાં 7 પૈસા પ્રતિ લીટરનો ઘટાડો થયો હતો. દિલ્હીમાં પેટ્રોલના વર્તમાન ભાવ 76.27 રૂપીયા અને ડીઝલના ભાવ 67.85 રૂપીયા પ્રતિ લીટર છે. 29 મેથી અત્યાર સુધી પેટ્રોલના ભાવમાં 2.08 રૂપીયા અને ડીઝલના ભાવમાં 1.53 રૂપીયાનો ઘટાડો થયો છે.